text: Spania alt ov sterkt í finaluni
text: #000001
text: Føroysku U19-kvinnurnar byrjaðu annars betri men mistu so tamarhaldið. Spenningurin fór úr dystinum, og Spania vann stórt.
text: #000002
text: Hóast føroyska leiðslu tíðliga, fekk Spania tálmað okkara kvinnum stóran partin av EHF Championship-finaluni. HM-dreymurin er tó helst ikki av hjá Føroyum (Mynd: EHF/turankinis)
text: #000003
text: Føroyar stríddu seg í finaluna í gjárkvøldið við at vinna eftir brotskøst móti Slovenia. Hósdagin vann Spania við einum í bólkafinaluni, sum føroysku U19-kvinnurnar eins væl kundu vunnið. Harvið varð lagt upp til spennandi finalu í EHF Championship millum kappingarfavorittin úr Spania og avbjóðarin úr Føroyum, men soleiðis varð ikki. At føroysku kvinnurnar vóru merktar av hørðu hálvfinaluni í gjár er helst eingin ivi um, men Spania spældi bara nógv betri samanlagt.Finalan byrjaði annars við sannførandi føroyskum álopsspspæli, nøkrum fínum verjustøðum og bjargingum frá Silju Arngrímsdóttir Müller, og einaferð høvdu Føroyar møguleika at leggja seg á odda við trimum. Ístaðin bjargaði spanski málverjin, og so minkaði Spania til 5-4. Tað gekk skjótt verri hjá Føroyum. Miðskeiðis í hálvleikinum vóru okkara aftanfyri við trimum, og í stegðinum var munurin seks mál. Føroyska verjan hevði trupult at steðga so at siga øllum pørtunum av spanska spælinum, og eins og í dystinum hósdagin varð álopsspælið nógv órógvað av, at Spania fór longur fram at verja. Tað tyktiskt til tíðir óskipað hjá Føroyum, ið høvdu trupult var at koma til upplagdar møguleikar. Tá so tað eydnaðist, var skerpni ikki nóg høgt: Føroyar skoraði uppá bert 53 prosent av sínum skotum í dag, sum er 14 prosent lægri enn í gjár.Spanska liðið skoraði hinevgin uppá 71 prosent, og stutt eftir steðgin var leiðslan økt so nógv, at eingin vegur var aftur hjá Føroyum. Seinasti stóra partin av dystinum vistu helst øll í høllini, hvat útfallið fór at vera. Samlaði munurin var ellivu málum, og tað er at irða seg um, at finalan ikki gjørdist tættari.Føroysku U19-kvinnurnar hava tó spælt eina flotta kapping og koma heim við silvurheiðursmerkjum í viðførinum. Eftir finaluna vórðu Bjørk Franksdóttir Joensen (høgri bakkur úr Neistanum) og Karin Egholm (høgri vongur úr H71) valdar til besta liðið í kappingini (All Star-liðið)Útfrá upplýsingunum, sum Hondbóltssamband Føroya hevur fingið frá EHF, so er framvegis møguleiki hjá hesum árgangunum at koma til HM-endaspælið fyri U20-lið næsta ár. Play-off dystir verða í november - helst við nummar eitt og tvey frá EHF Championship-kappingunum. Tað er tó ikki endaliga váttað enn.U19 European Championship, 3. umfarKlaipedia, Litava - sunnudag 16. juliFøroyar - Spania 23-34 (12-18)Dystargongdin:5 min. 2-210 min. 5-415 min. 6-920 min. 8-1325 min. 9-1530 min. 12-1835 min. 13-2040 min. 15-2445 min. 16-2750 min. 18-2955 min. 19-32
text: #000004
text: EB/Streymur hevur tryggjað sær sætið í deildini
  Dreymahøgg hjá Daniel - Hørður sigraði
  Venjingarlega fyri landsliðnum og skeið fyri venjarum um vikuskiftið
  Kári á Høvdanum takkar fyri seg á altjóða pallinum
text: #000006
text: Venjingarlega fyri landsliðnum og skeið fyri venjarum um vikuskiftið
text: #000009